****

**ВЕЋУ ДЕПАРТМАНА ЗА ПОСЛЕДИПЛОМСКЕ СТУДИЈЕ**

*На XVIII седници Већа департмана последипломских студија Факултета за примењену екологију „Футура“, одржаној 25. 02. 2016. године, формирана је Комисија за оцену, писање Извештаја и одбрану израђеног мастер рада кандидата* ***Aeman Alalawi****-ја , под насловом* ***„Важност заштите животне средине у области рибарства и аквакултуре Либије“****, у саставу: др Јордан Алексић, ментор, ванредни професор Факултета за примењену екологију „Футура“, др Сузана Ђорђевић-Милошевић, ванредни професор Факултета за примењену екологију „Футура“, и др Златко Драгосављевић, доцент Факултета за примењену екологију „Футура“, Универзитета „Сингидунум“ у Београду. Комисија, након анализе мастер рада, подноси Већу следећи*

***И З В Е Ш Т А Ј***

***САДРЖАЈ МАСТЕР РАДА***

*Мастер рад кандидата* ***Aeman Aalalawi-ја*** *садржи 60 страна куцаног текста, организованих у 7 целина: увод, теоријски оквир, рибарство и потенцијали рибарења, концепт одрживог развоја, развој и примена административних процедура од стране државних органа, заштита и очување слатководног и морског рибарства до одрживих нивоа, унапређење квалитета риба и рибљих производа до међународних стандарда, подизање оспособљености ресорног министарства у планирању, изради и реализацији активности и пројеката имплементације, подршка приватном сектору у рибарству, закључак и препоруке за управљање рибарством Либије на савременим основама развоја, литература (23 цитирана извора, са 17 библиографских јединица). Мастер рад садржи 7 слика.*

***АНАЛИЗА МАСТЕР РАДА***

*У* ***Уводу*** *кандидат указује на значај аквакултуре и констатује да се развој сектора рибарства у великој мери усредсређује на побољшање ефикасности аквакултуре. Интензивирање развоја аквакултуре подразумева поштовање начела одрживог развоја и одрживог коришћења природних ресурса, на бази претходно утврђене политике у области заштите животне средине.*

*Практичан* ***циљ мастер рада*** *је утвђивање начина и модела за организовани рибилов и препорука метода риболова које ће омогућити одрживи развој рибарства и који могу да начине најмању штету морском екосистему и његовом биодиверзитету, у циљу спречавања даљег негативног утицаја на морске екосистеме и живи свет мора, као и на животну средину.*

*У* ***Предмету истраживања*** *представљен је потенцијал ресурса рибарства Либије и наглашена наопходност доношења* ***стратегије*** *која је у складу са одговарајућим међународним правилима, али и потреба да се установе и спроводу начела за одговоран риболов и рибарске активности, водећи при томе рачуна о свим битним аспектима: биолошком, еколошком, технолошком, економском и социјалном аспекту.*

***Циљ истраживања*** *је да се установи тренутно стање у области рибарства и рибарске индустрије Либије, што је у овом тренутку веома тешко обзиром на тренутно економско и политичко стање у Либији. То захтева утвђивање што квалитетнијих препоручених мера и њихово сповођење за ублажавање и уклањање досадашњих последица као и последица које могу настати у будућности уколико се не предузму неке мере на спречавању неорганизованог и илегалног изрибљавања на обалама Медитерана које припадају Либији.*

***Методе истраживања*** *су адекватне природи и предмету мастер рада. Метода индукције и дедукције коришћена је за проналажење, како уопштених, тако и специфичних одговора на питања постављена у раду.Метода студије случаја примењена је у проучавању појединих конкретних случајева у пракси да би се утврдиле чињенице.*

*У поглављу* ***Рибарство и потенцијали рибарења*** *разматрају се* *опште карактеристике Либијског рибарства и привреде и наводи да се Либијска привреда базира пре свега на приходима из нафтног сектора, који доприносе око 95% извозних прихода. Значајни приходи из енергетског сектора у комбинацији са малом популацијом даје Либији једну од највиших БНП по глави становника у Африци, и он износи 6236 $, али се мало од тога прилива прихода дели са нижим слојем друштва. Национално рибарство Либије се обавља знатно испод његовог потенцијала. Кандидат наводи* ***општи састав и карактеристике рибљег фонда у Либији****и наглашава да већина улова долазе из мрежа мајсторских (занатских) чамаца чији је циљ хватање приднене рибе или оне рибе која се креће по дну мора и Лампара чији је циљ хватање мале плаве рибе, док индустријски* ***риболов туна*** *пружа мање од четири одсто од укупног броја уловљених риба. Речно рибарство је занемарљиво.* ***Илегално изловљавање туне након*** *грађанских немирa, могу да буду савршено окружење за прављење профита, као и недостатак контроле, чиме се утире пут за неке бескрупулозне групе људи који чине штету људским правима, људима али и животној средини. Током 2011. године, и поред рата и присуства морнарице НАТО-а у либијским водама, неки риболовачка пловила ушла су у област за пљачку туњевине. Кандидат дају веома корисни податке о потенцијалима за рибарење у Либији и наглашава висок ниво биодиверзитета Медитеранског појаса.*

*У поглављу* ***Концепт одрживог развоја****кандидат даје основе теоријског разумевања концепта економије природних ресурса и животне средине, подсећа на кључне поставке и важност концепта одрживог развоја и у том контексту важност одрживог рибарења, на значај стратешке процене утицаја на животну средину, на значај процене ризика и настајања штете у животној средини, али и о томе шта се све мора учинити како би се ефикасно управљало еколошким ризицима.*

*У поглављу* ***Развој и примена административних процедура*** *одстран едржавних органа указује се на значај: заштите и очувања слатководног и морског рибарства до одрживих нивоа, заштите добробити потрошача, унапређења извоза, диверзификације тржишта, побољшања следљивости и квалитета производа, проширења производње дагње и шкампа у приобаљу, побољшања ефикасности производње у слатководној и морској аквакултури, и о развоју споразума о партнерству у сектору рибарства у области експлоатације плаве рибе.*

*У* ***Закључку и препорукама за управљање рибарством Либије на савременим основама развоја*** *кандидат констатује да даљи развој аквакултуре у Либији, у квантитативном и квалитативном смислу (укључујући и диверзификацију узгоја, у складу са праксом и трендовима у другим земљама Медитерана) и искоришћавање њених несумњивих капацитета, подразумева пуно поштовање начела одрживог развоја и одрживог коришћења природних ресурса.*

*Кандидат наглашава да у овој фази развоја рибарства и националног система заштите животне средине још увек нису развијени сви неопходни инструменти политике заштите животне средине у области аквакултуре. Неопходни услов за то је испуњење потребних законодавних, институционалних, кадровских, техничких и других претпоставки, сходно међународној пракси и обавезама које је Либија преузелаи које ће убудуће преузети међународним конвенцијама. Кандидат посебно наглашава да су питања еколошке безбедности и заштите животне средине умногоме заједничка и да их не треба посматрати одвојено. Она јесу и све ће више бити питања укупне безбедности, јер директно изазивају: отворене сукобе, имају потенцијал да дестабилизују режим, могу довести до расељавања становништва, па чак и до распада државе. На крају овог поглавља даје се преглед конкретних препорука за адекватан развој индустрије рибарства и њен одрживи развој у Либији.*

***З А К Љ У Ч А К***

*На основу презентованог садржаја мастер рада може се констатовати да је кандидат одабрао проблем истраживања који је веома актуелан, уз помоћ адекватних метода извршио истраживање и донео веома конкретне и одговарајуће закључке и препоруке. Посебан допринос овог рада је интегрални приступ управљању ресурсом рибарства и перспективама за адекватан развој индустрије рибарства и њен одрживи развој у Либији.*

***На основу изнетог, Комисија предлаже Већу Департмана за последипломске студије Факултета за примењену екологију „Футура“, Универзитета „Сингидунум“ у Београду, да се мастер рад кандидата Aeman Alalawi****-ја****, под насловом „Важност заштите животне средине у области рибарства и аквакултуре Либије“, УСВОЈИ и кандидату ОДОБРИ ЈАВНА ОДБРАНА.***

*У Београду, 25. априла 2016. године*

***К О М И С И Ј А :***

1. ***Проф. др Јордан Алексић, ментор,****Факултет за примењену екологију*

*„Футура“, Универзитет*

*„Сингидунум“, Београд*

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

1. ***Проф. др Сузана Ђорђевић-Милошевић,****Факултет за примењену екологију „Футура“, Универзитет*

*„Сингидунум“, Београд*

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***3. Доц. др Златко Драгосављевић,***

*Факултет за примењену екологију**„Футура“, Универзитет*

*„Сингидунум“, Београд* ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***